Драчевица (Скопско)

**Драчевица** — село во Општина Студеничани, во областа Торбешија, во околината на градот Скопје.

## Географија и местоположба
Селото се наоѓа во областа Торбешија, во сливот на Маркова Река, на надморска височина од 490&nbsp;м. Атарот е ридски и зафаќа површина од  Низ добар дел од атарот тече потокот Тими Дол, кој во северниот дел се влева во реката наречена Река, а таа пак, посеверно, завршува како притока на Маркова Река.

## Историја
мини|лево|230п|Стари опстанати куќи.
Подрачјето на Драчевица е населено уште од римско време, за што сведочат остатоците од градиштето Кале на 1,3&nbsp;км југоисточно од селото.

Во  век, селото е дел од нахијата *Каршијак* во Скопската каза во Отоманското Царство. Според статистиката на Васил К’нчов од 1900 г. Драчевица се состоела од 150 Арнаути муслимани.

Стефан Верковиќ во 1857 го бележи со 424 жители.

На етничката карта од 1927 г. Леонард Шулце Јена ја покажува Драчевица (Dračevica) како албанско село.

На етничката карта на Северозападна Македонија во 1929 г. Афанасиј Селишчев ја обележал Драчевица како албанско село.

Сепак, имајќи ги предвид македонските родови иселени од Драчевица во други села, јасно е дека ова село било изворно македонско. Доселените Албанци кои потоа ја спровеле албанизацијата биле дојдени од северна Албанија.

## Стопанство
Драчевица има мешовито стопанство. Според податок од 1998 г. атарот опфаќа 985,1&nbsp;ха шуми, 375,4&nbsp;ха обработливи површини и 263,1&nbsp;ха пасишта.

## Население

Според опширните османлиски дефтери за населението на Скопската Каза од 1832/33 година, селото било муслиманско, со 21 муслиманско домаќинство. На овој попис биле забележани 45 мажи муслимани, со 3 новороденчиња. Се проценува дека селото во тој период имало 96 жители.

Стефан Верковиќ во 1857 година го забележува со 424 жители.

Според статистиката на бугарскиот етнограф Васил К’нчов (Македонија, Етнографија и статистика) од 1900 година, во селото Драчевица живееле 150 жители, сите Албанци од муслиманска вероисповед.

После Втората балканска војна, 1913 г. селото влегува во границите на Србија*,* како дел од општина Горно Количани и има 462 жители.

Според германска карта издадена во 1941 година, а заснована на пописот на Кралство Југославија во 1931 година, селото имало 450 Албанци.

Интересен е податокот што на пописите од 1961 и 1971 г. огромен дел од населението се изјаснило како Турци, бидејќи имало голем интерес за иселување во Турција. Почнувајќи од 1970-тите населението почнало да се намалува и денес е значајно помало од тогашното. Жителите не се заведени во 1991 г. поради одлуката да го бојкотираат пописот. Во 1994 г. селото имало 380 жители, албанско население.

Според пописот од 2002 година, во селото Драчевица живееле 250 жители, од кои 248 Албанци и 2 останати.

Според последниот попис од 2021 година, во селото живееле 305 жители, од кои 1 Македонец, 268 Албанци и 36 лица без податоци.

## Општествени установи

мини|230п|Училиштето.
* Основно училиште - тоа се наоѓа на влезот на селото, односно на северниот дел на Драчевица

## Културни и природни знаменитости
мини|230п|Старата џамија.
мини|210п|Новата џамија.
;Џамии
* Стара џамија
* Нова џамија
;Археолошки наоѓалишта
* Кале — градиште од римско и доцноантичко време

## Иселеништво
Од Драчевица во подалечното минато се иселиле низа родови. Старите иселеници се македонски, додека поновите се албански. Според истражувања од 1950-тите родовите се следниве (дадени според тековното живеалиште):

;Македонски
* Горно Лисиче, Оп. Аеродром: Дандаровци (2 куќи), доселени таму во првите децении/средината на XIX век. Во периодот 1900-1920 живееле во Трубарево, за потоа многу кратко да живеат во Маџир Маало (иако некои Дандаровци останале сè уште во Трубарево), и на крај повторно да се вратат во Горно Лисиче
* Јурумлери, Оп. Гази Баба: Ѓечовци (4 куќи), доселени таму откако прво се преселиле во Драчево

;Албански
* Батинци, Оп. Студеничани: Исовци (4 куќи) и Бајрамовци (9 куќи)

## Галерија

Податотека:Драчевица (Скопско) одблизу.jpg|Селото одблизу
Податотека:Драчевица (Скопско) - сред село.jpg|Сред село
Податотека:Драчевица (Скопско) - стара куќа (1).jpg|Стара куќа
Податотека:Драчевица (Скопско) - стара куќа (2).jpg|Стара куќа
Податотека:Драчевица (Скопско) - стара куќа (3).jpg|Стара куќа
Податотека:Драчевица (Скопско) - стара куќа (4).jpg|Стара куќа
Податотека:Драчевица (Скопско) - стара куќа (5).jpg|Стара куќа
Податотека:Драчевица (Скопско) - училиште (1).jpg|Училиштето
Податотека:Драчевица (Скопско) - училиште (2).jpg|Училиштето


## Поврзано
* Торбешија

## Наводи

## Надворешни врски

* [Сателитска снимка на Драчевица](https://maps.google.com/maps?q=%D0%94%D1%80%D0%B0%D1%87%D0%B5%D0%B2%D0%B8%D1%86%D0%B0,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=41.880601,21.443017&spn=0.008675,0.021136&sll=41.886832,21.487455&sspn=0.008674,0.021136&t=h&hnear=Drachevica,+Macedonia+(FYROM)&z=16) на Карти на Гугл